লিরয় জানে

**লিরয় আজিজ জানে** (, ; জন্ম: ১১ জানুয়ারি ১৯৯৬; **লিরয় জানে** নামে সুপরিচিত) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব বায়ার্ন মিউনিখ এবং জার্মানি জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন পার্শ্বীয় খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় হিসেবে খেলে থাকেন।

## প্রারম্ভিক জীবন
লিরয় জানে জার্মানির এসেন শহরে জন্মগ্রহণ করে। তার বাবা সুলেমান জানে সেনেগালের সাবেক ফুটবলার এবং মা রেগিনা অয়েবার জার্মানির সাবেক জিমন্যাস্ট ছিলেন।

## ক্লাব কর্মজীবন
লিরয় জানে ২০০১ সালে ক্লাব এসজি ওয়েটেন্সিল্ডের যুব দলের হয়ে তার ফুটবল ক্যারিয়ার শুরু করেন। ২০০৫ সালে শালকে জিরো ফরে যোগ যোগ দেয়। এর ৫ বছর পর ক্লাব লেভারকুসেনে যোগ দেয়।

### শালকে
২০১৪ সালের ২১ মার্চ তিনি শালকে জিরো ফোরে ৩ বছরের চুক্তিতে যোগ দেন। ২০১৪ সালের ২০ এপ্রিলে বুন্দেসলিগায় ভিএফএল স্টূর্টগার্টের বিপক্ষে অভিষেক হয়, ম্যাচের ৭৭ মিনিটে ম্যাক্স মেয়ারের বদলি হিসেবে নামেন এবং ম্যাচটি ৩-১ গোলে হেরে যান।

### ম্যানচেস্টার সিটি
২ আগস্ট ২০১৬ সালে ৫ বছরের চুক্তিতে তিনি ম্যানচেস্টার সিটি ফুটবল ক্লাব যোগ দেন। ম্যানচেস্টার সিটি তাকে আনতে ৪৬.৫ মিলিয়ন পাউন্ড খরচ করে। ১০ সেপ্টেম্বর ম্যানচেস্টার ডার্বিতে তার অভিষেক হয়। অভিষেক ম্যাচে ২-১ গোলের জয় পায় ম্যানচেস্টার সিটি।

## আন্তর্জাতিক ক্রীড়াজীবন
ডেনমার্কের বিপক্ষে প্রীতি ম্যাচ এবং ২০১৭ উয়েফা ইউরোপিয়ান অনূর্ধ্ব-২১ চ্যাম্পিয়েন্সিপে আজারবাইজানের বিপক্ষে ম্যাচের জন্য ২০১৫ সালের ২৮ আগস্টে প্রথমবার জার্মান অনূর্ধ্ব-২১ দলে ডাক পান। ২০১৫ সালের ৩ সেপ্টেম্বর জার্মানি অনূর্ধ্ব-২১ দলের হয়ে ডেনমার্কের বিপক্ষে ম্যাচের ৭৩ মিনিটে জুলিয়ান ব্রান্টের বদলে নামেন এবং ম্যাচে ২-১ গোলে জয়লাভ করে।

জানে ফ্রান্সের বিপক্ষে ম্যাচের জন্য ২০১৫ সালের ৬ নভেম্বরে প্রথমবার জার্মানির জাতীয় দলে ডাক পান। ২০১৫ সালের ১৩ নভেম্বর ফ্রান্সের বিপক্ষে ম্যাচটিতে ৭৯ মিনিটে জুলিয়ান ড্রাক্সলারের বদলি হিসেবে নামেন, ম্যাচটিতে ২-০ গোলে পরাজিত হয় জার্মানি।

জার্মান কোচ জোয়াকিম লো ইউরো ২০১৬ এর জন্য জানেকে দলে অন্তর্ভুক্ত করেন। সে মাত্র একটি ম্যাচে খেলার সুযোগ পান, সেমিফাইনালে ফ্রন্সের বিপক্ষে ম্যাচে ৭৯ মিনিটে বাস্তিয়ান শোয়েনস্টেইগারের বদলি হিসেবে নামেন, তবে ম্যাচে ২-০ গোলে হেরে যায় জার্মানরা।

## ব্যক্তিগত জীবন
লিরয় জানের পিতামাতা দুইজনই খেলোয়াড় ছিলেন। জানের মা রেজিনা ওয়েবার ১৯৮৪ গ্রীষ্মকালীন অলিম্পিকের তামাপদক জয়ী এবং বাবা সোলায়মান জানে সেনেগালের ফুটবলার ছিলেন। সোলায়মান জানে ফ্রান্সের সেনাবাহিনীর মাধ্যমে জার্মানিতে এসেছিলেন। ফ্রান্স এবং জার্মানি উভয় দেশের নাগরিকত্ব রয়েছে লিরয় জানের।

## আরো দেখুন
* ম্যানচেস্টার সিটি ফুটবল ক্লাব
* জার্মানি জাতীয় ফুটবল দল

## তথ্যসূত্র

## বহিঃসংযোগ
* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৯৬-এ জন্ম
বিষয়শ্রেণী:ম্যানচেস্টার সিটি ফুটবল ক্লাবের খেলোয়াড়
বিষয়শ্রেণী:জার্মান পুরুষ ফুটবলার
বিষয়শ্রেণী:জার্মানির পুরুষ আন্তর্জাতিক ফুটবলার
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:বুন্দেসলিগার খেলোয়াড়
বিষয়শ্রেণী:ফুটবল ক্লাব বায়ার্ন মিউনিখের খেলোয়াড়
বিষয়শ্রেণী:ফুটবল ক্লাব শালকে ০৪-এর খেলোয়াড়
বিষয়শ্রেণী:ফুটবল ক্লাব শালকে ০৪ ২-এর খেলোয়াড়
বিষয়শ্রেণী:কৃষ্ণাঙ্গ ফরাসি ক্রীড়াবিদ
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:জার্মানির আন্তর্জাতিক যুব ফুটবলার
বিষয়শ্রেণী:জার্মানির অনূর্ধ্ব-২১ আন্তর্জাতিক ফুটবলার
বিষয়শ্রেণী:পুরুষ ফুটবল উইঙ্গার
বিষয়শ্রেণী:উয়েফা ইউরো ২০১৬-এর খেলোয়াড়
বিষয়শ্রেণী:উয়েফা ইউরো ২০২০-এর খেলোয়াড়
বিষয়শ্রেণী:জার্মান প্রবাসী ফুটবলার
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:ইংল্যান্ডে জার্মান প্রবাসী ক্রীড়াবিদ
বিষয়শ্রেণী:জার্মান বংশোদ্ভূত ফরাসি ব্যক্তি
বিষয়শ্রেণী:উয়েফা ইউরো ২০২৪-এর খেলোয়াড়
বিষয়শ্রেণী:জার্মান প্রবাসী পুরুষ ফুটবলার